แรงขายทำกำไรกด SET ปิดลดช่วงบวกเหลือ 2 จุด แนะจับตา Bond yield สหรัฐฯ
แรงขายทำกำไรกด SET ปิดลดช่วงบวกเหลือ 2 จุด แนะจับตา Bond yield สหรัฐฯ โดยดัชนีปิดตลาดวันนี้ ที่ระดับ 1,575.13 จุด เพิ่มขึ้น 2.08 จุด หรือ 0.13% มูลค่าการซื้อขาย 1.02 แสนล้านบาท
11 มี.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,575.13 จุด เพิ่มขึ้น 2.08 จุด หรือ 0.13% มูลค่าการซื้อขาย 1.02 แสนล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยวันนี้ผันผวน คล้ายตลาดหุ้นในภูมิภาคเอเชียเคลื่อนไหวทั้งบวก-ลบ ขณะที่ตลาดยุโรปเทรดบ่ายนี้บวกเล็กน้อย โดยตลาดบ้านเราเผชิญแรงขายทำกำไรตามปัจจัยเฉพาะตัว อย่างหุ้นที่มีความเกี่ยวข้องกับกัญชงเผชิญแรงขายทำกำไรเพื่อลดความเสี่ยง หลังจากมีกระแสข่าวว่าตลาดหลักทรัพย์แห่งประเทศไทยขอให้บริษัทจดทะเบียนที่มีแผนทำธุรกิจเกี่ยวกับกัญชงแจ้งแผนการลงทุนที่ชัดเจน นอกจากนี้ยังมีแรงขายทำกำไรหุ้นที่ได้ปรับตัวขึ้นไปเร็ว
อย่างไรก็ดี ภาพตลาดในช่วง 2 สัปดาห์ข้างหน้ามองว่าดัชนีฯจะเคลื่อนไหวในกรอบ 1,550-1,620 จุด ขณะที่ยังไม่มีปัจจัยโดดเด่นเข้ามาใหม่ และยังต้องรอติดตามทิศทางอัตราผลตอบแทนพันธบัตร (Bond yield) สหรัฐฯ และรอดูการประชุมธนาคารกลางสหรัฐฯ (เฟด) ในสัปดาห์หน้าว่าจะมีการส่งสัญญาณต่อการดำเนินนโยบายการเงินอย่างไร
“ช่วงนี้ตลาดฯอาจไม่เคลื่อนไหวที่มีทิศทางมาก ทำให้ต้องระวังหุ้นที่ขึ้นไปมากแล้วก็ให้แบ่งขายทำกำไรบ้าง เพราะมองดูแล้วหุ้นยังเป็นลักษณะของการหมุนกลุ่มหุ้นเล่น”
สำหรับแนวโน้มการลงทุนในวันพรุ่งนี้ (12 มี.ค.) นายกิจพณ กล่าวว่า ตลาดฯคงจะแกว่งตัวในกรอบแคบ พร้อมให้กรอบไว้ที่ 1,565-1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPF     มูลค่าการซื้อขาย   5,741.45 ล้านบาท  ปิดที่  30.75 บาท เพิ่มขึ้น 1.25 บาท
IVL     มูลค่าการซื้อขาย   4,024.10 ล้านบาท  ปิดที่  47.00 บาท เพิ่มขึ้น 1.25 บาท
AOT     มูลค่าการซื้อขาย   3,244.13 ล้านบาท  ปิดที่  69.50 บาท เพิ่มขึ้น 1.00 บาท
CPALL   มูลค่าการซื้อขาย   3,087.20 ล้านบาท  ปิดที่  68.00 บาท ราคาไม่เปลี่ยนแปลง
BAM     มูลค่าการซื้อขาย   2,581.86 ล้านบาท  ปิดที่  21.90 บาท เพิ่มขึ้น 0.40 บาท
ตลาดหุ้นเอเชีย
